

*Основна школа „ЈОШАНИЧКА БАЊА“*

*ЈОШАНИЧКА БАЊА*

ул. Вука Караџића бр.17

Број: сл./20

Датум : 02.03.2020.године

Тел/факс: 036/5478-206, e-mail: josbanja@open.telekom.rs

**ОБАВЕШТЕЊЕ ЗА РОДИТЕЉЕ БУДУЋИХ ПРВАКА**

Министарство просвете, науке и технолошког развоја, у сарадњи са Кабинетом Председника Владе и Канцеларијом за информационе технологије и електронску управу припремило је нове процедуре уписа деце у први разред основне школе за школску 2020/2021. годину.

У складу са тим обавештавамо Вас:

Родитељу/другом законском заступнику деце која су стасала за упис у први разред Основне школе за школску 2020/2021. годину, **од 01.04.2020. године** биће омогућено да електронским путем искажу интересовање за упис детета у основну школу на територији Републике Србије преко Портала ***еУправа.***

Услуга **Исказивање интересовања за упис у основну *школу*** има за циљ да школе евидентирају заинтересованост родитеља/другог законског заступника за упис детета у њихову школу.

На порталу ***еУправа***, по дефинисању датума уписа у основну школу, биће доступна услуга **еЗаказивање термина за упис и тестирање**.

Услуга **еЗаказивање термина за упис и тестирање** омогућиће родитељима да једним одласком у школу заврше све активности везане за упис детета у школу. Преко апликације еУпис извршиће се повлачење података о ученику (из матичне књиге рођених, евиденција пребивалишта и из ИЗИС-а о обављеном лекарском прегледу) и упис. Након уписа детета у школу, педагог школе вршиће испитивање детета .

Срдачно,

Слободанка Читлучанин,директор

Јасна Цветић,педагог